title: 2009/602/CE: Decizia Comisiei din 10 martie 2009 privind semnarea și încheierea unui Acord sub forma unui schimb de scrisori între Comunitatea Europeană și Confederația Elvețiană privind anumite modificări tehnice aduse anexelor I și II la Acordul între Comunitatea Europeană și Confederația Elvețiană de stabilire a unor măsuri echivalente cu cele prevăzute de Directiva 2003/48/CE a Consiliului privind impozitarea veniturilor din economii sub forma plăților de dobânzi ca urmare a aderării Republicii Bulgaria și a României

text:
               7.8.2009

               RO

               Jurnalul Oficial al Uniunii Europene

               L 205/21

         DECIZIA COMISIEI
   din 10 martie 2009
   privind semnarea și încheierea unui Acord sub forma unui schimb de scrisori între Comunitatea Europeană și Confederația Elvețiană privind anumite modificări tehnice aduse anexelor I și II la Acordul între Comunitatea Europeană și Confederația Elvețiană de stabilire a unor măsuri echivalente cu cele prevăzute de Directiva 2003/48/CE a Consiliului privind impozitarea veniturilor din economii sub forma plăților de dobânzi ca urmare a aderării Republicii Bulgaria și a României
   (2009/602/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene, în special articolul 94 coroborat cu articolul 300,
   având în vedere Decizia 2004/911/CE a Consiliului din 2 iunie 2004 privind semnarea și încheierea Acordului între Comunitatea Europeană și Confederația Elvețiană de stabilire a unor măsuri echivalente cu cele prevăzute de Directiva 2003/48/CE a Consiliului privind impozitarea veniturilor din economii sub forma plăților de dobânzi și a memorandumului de înțelegere care îl însoțește (1), în special articolul 2,
   întrucât:

               (1)

               Ca urmare a aderării Bulgariei și a României, este necesar să se aducă modificări tehnice atât anexei I (Lista autorităților competente), cât și anexei II (Lista entităților asimilate) la Acordul între Comunitatea Europeană și Confederația Elvețiană de stabilire a unor măsuri echivalente cu cele prevăzute de Directiva 2003/48/CE a Consiliului privind impozitarea veniturilor din economii sub forma plăților de dobânzi.

               (2)

               La 28 ianuarie 2008, respectiv la 17 iulie 2007, Bulgaria și România și-au desemnat autoritățile competente prin notificarea oficială a Secretariatului General al Comisiei. Aceste date se comunică autorităților elvețiene de către Comisie printr-o simplă notificare.

               (3)

               Lista entităților asimilate din anexa la Directiva 2003/48/CE a Consiliului (2) a fost modificată prin Directiva 2006/98/CE a Consiliului (3), care a adaptat o serie de directive din domeniul impozitării, ca urmare a aderării Bulgariei și a României. Pentru a garanta faptul că aceste modificări se regăsesc și în acordul cu Elveția, Comisia trebuie să își exercite puterile plenipotențiare conferite de Consiliu și, de comun acord cu Elveția, să aducă modificările corespunzătoare anexei II la acord,

         DECIDE:
   Articolul 1
   Acordul sub forma unui schimb de scrisori între Comunitatea Europeană și Confederația Elvețiană privind anumite modificări tehnice aduse anexelor I și II la Acordul între Comunitatea Europeană și Confederația Elvețiană de stabilire a unor măsuri echivalente cu cele prevăzute de Directiva 2003/48/CE a Consiliului privind impozitarea veniturilor din economii sub forma plăților de dobânzi ca urmare a aderării Republicii Bulgaria și a României se aprobă în numele Comunității.
   Textul schimbului de scrisori se atașează la prezenta decizie.
   Articolul 2
   Președintele Comisiei este autorizat să numească persoana sau persoanele împuternicite să semneze schimbul de scrisori prin care Comunitatea își asumă obligații.
   Articolul 3
   Prezenta decizie se publică în Jurnalul Oficial al Uniunii Europene.

      Adoptată la Bruxelles, 10 martie 2009.

            Pentru Comisie

         László KOVÁCS

            Membru al Comisiei

      (1)  JO L 385, 29.12.2004, p. 28.

      (2)  JO L 157, 26.6.2003, p. 38.

      (3)  JO L 363, 20.12.2006, p. 129.
   ANEXĂ

         Acord sub forma unui schimb de scrisori între Comunitatea Europeană și Confederația Elvețiană privind anumite modificări tehnice aduse anexelor I și II la Acordul între Comunitatea Europeană și Confederația Elvețiană de stabilire a unor măsuri echivalente cu cele prevăzute de Directiva 2003/48/CE a Consiliului privind impozitarea veniturilor din economii sub forma plăților de dobânzi ca urmare a aderării Republicii Bulgaria și a României
         Domnule ambasador,
         Am onoarea să fac referire la Acordul între Comunitatea Europeană și Confederația Elvețiană de stabilire a unor măsuri echivalente cu cele prevăzute de Directiva 2003/48/CE a Consiliului privind impozitarea veniturilor din economii sub forma plăților de dobânzi.
         Ca urmare a aderării Republicii Bulgaria și a României, este necesar să se aducă modificări tehnice anexelor la Acordul între Comunitatea Europeană și Confederația Elvețiană de stabilire a unor măsuri echivalente cu cele prevăzute de Directiva 2003/48/CE a Consiliului privind impozitarea veniturilor din economii sub forma plăților de dobânzi în conformitate cu articolul 21 alineatul (2).
         Articolul 21 alineatul (2) din acordul menționat prevede că lista autorităților competente din anexa I poate fi modificată prin simpla notificare a celeilalte părți de către Elveția, pentru autoritatea prevăzută la litera (a) din anexă, și de către Comunitate, pentru celelalte autorități.
         Prin prezenta vă comunic, în numele Comunității, că autoritățile competente pentru Republica Bulgaria și România sunt următoarele:

                     —

                     în Bulgaria: Изпълнителният директор на Националната агенция за приходите sau un reprezentant autorizat;

                     —

                     în România: Președintele Agenției Naționale de Administrare Fiscală sau un reprezentant autorizat.

               Aceste autorități trebuie adăugate în anexa I la literele (aa) și, respectiv, (ab), după autoritățile competente enumerate la litera (z).
         De asemenea, articolul 21 alineatul (2) prevede că lista entităților asimilate din anexa II poate fi modificată de comun acord.
         Prin urmare, pentru a putea include și entitățile asimilate din Bulgaria și România, vă rog să vă dați acordul cu privire la modificarea anexei II, prin introducerea următoarelor mențiuni:

                     —

                     între entitățile din Belgia și Spania: „Bulgaria Общините (municipalități) Социалноосигурителни фондове (Fonduri de asigurări sociale)” și

                     —

                     între mențiunile privind Portugalia și Slovacia: „România autoritățile administrației publice locale”.

               Acordul sub forma unui schimb de scrisori intră în vigoare la data scrisorii de răspuns. Prevederile din prezentul schimb de scrisori se aplică retroactiv începând cu 1 ianuarie 2007.
         Vă rog să primiți, domnule ambasador, expresia înaltei mele considerații.

               Pentru Comunitatea Europeană

            Robert VERRUE

         Stimate domn,
         Am onoarea de a confirma primirea scrisorii dumneavoastră din 19 mai 2009, având următorul conținut:
         „Domnule ambasador,
         Am onoarea să fac referire la Acordul între Comunitatea Europeană și Confederația Elvețiană de stabilire a unor măsuri echivalente cu cele prevăzute de Directiva 2003/48/CE a Consiliului privind impozitarea veniturilor din economii sub forma plăților de dobânzi.
         Ca urmare a aderării Republicii Bulgaria și a României, este necesar să se aducă modificări tehnice anexelor la Acordul între Comunitatea Europeană și Confederația Elvețiană de stabilire a unor măsuri echivalente cu cele prevăzute de Directiva 2003/48/CE a Consiliului privind impozitarea veniturilor din economii sub forma plăților de dobânzi în conformitate cu articolul 21 alineatul (2).
         Articolul 21 alineatul (2) din acordul menționat prevede că lista autorităților competente din anexa I poate fi modificată prin simpla notificare a celeilalte părți de către Elveția, pentru autoritatea prevăzută la litera (a) din anexă, și de către Comunitate, pentru celelalte autorități.
         Prin prezenta vă comunic, în numele Comunității, că autoritățile competente pentru Republica Bulgaria și România sunt următoarele:

                     —

                     în Bulgaria: Изпълнителният директор на Националната агенция за приходите sau un reprezentant autorizat;

                     —

                     în România: Președintele Agenției Naționale de Administrare Fiscală sau un reprezentant autorizat.

               Aceste autorități trebuie adăugate în anexa I la literele (aa) și, respectiv, (ab), după autoritățile competente enumerate la litera (z).
         De asemenea, articolul 21 alineatul (2) prevede că lista entităților asimilate din anexa II poate fi modificată de comun acord.
         Prin urmare, pentru a putea include și entitățile asimilate din Bulgaria și România, vă rog să vă dați acordul cu privire la modificarea anexei II, prin introducerea următoarelor mențiuni:

                     —

                     între entitățile din Belgia și Spania: «Bulgaria Общините (municipalități) Социалноосигурителни фондове (Fonduri de asigurări sociale)» și

                     —

                     între mențiunile privind Portugalia și Slovacia: «România autoritățile administrației publice locale».

               Acordul sub forma unui schimb de scrisori intră în vigoare la data scrisorii de răspuns. Prevederile din prezentul schimb de scrisori se aplică retroactiv începând cu 1 ianuarie 2007.
         Vă rog să primiți, domnule ambasador, expresia înaltei mele considerații.

               Pentru Comunitatea Europeană

            Robert VERRUE”

         Am onoarea de a vă comunica acordul meu în ceea ce privește modificarea anexei II, conform propunerii din scrisoarea dumneavoastră, și să confirm faptul că prezentul acord sub forma unui schimb de scrisori intră în vigoare la data scrisorii de răspuns, iar prevederile sale se aplică retroactiv începând cu 1 ianuarie 2007.
         Vă rog să primiți, stimate domn, expresia înaltei mele considerații.

               Pentru Confederația Elvețiană

               Șeful Misiunii Elveției pe lângă Uniunea Europeană

            Jacques DE WATTEVILLE


title: Decizia Consiliului din 11 aprilie 2016 de numire a membrilor și supleanților în cadrul Comitetului consultativ pentru securitate și sănătate la locul de muncă pentru Grecia, Ungaria și Suedia

text:
               13.4.2016

               RO

               Jurnalul Oficial al Uniunii Europene

               C 130/3

         DECIZIA CONSILIULUI
   din 11 aprilie 2016
   de numire a membrilor și supleanților în cadrul Comitetului consultativ pentru securitate și sănătate la locul de muncă pentru Grecia, Ungaria și Suedia
   (2016/C 130/02)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Decizia Consiliului din 22 iulie 2003 de instituire a unui Comitet consultativ pentru securitate și sănătate la locul de muncă (1), în special articolul 3,
   având în vedere lista candidaților prezentată Consiliului de către guvernele statelor membre,
   întrucât:

               (1)

               Prin decizia sa din 24 februarie 2016 (2), Consiliul a numit membrii și supleanții în cadrul Comitetului consultativ pentru securitate și sănătate la locul de muncă pentru perioada 29 februarie 2016-28 februarie 2019.

               (2)

               Guvernele Greciei, Ungariei și Suediei au prezentat candidaturi suplimentare pentru o serie de posturi care urmează a fi ocupate,

         ADOPTĂ PREZENTA DECIZIE:
   Articolul 1
   Se numesc următorii membri și supleanți în cadrul Comitetului consultativ pentru securitate și sănătate la locul de muncă pentru perioada care se încheie la 28 februarie 2019:
   I.   REPREZENTANȚI AI GUVERNELOR

               Țara

               Membru

               Supleant

               Grecia

               Domnul Ioannis KONSTANTAKOPOULOS

               Doamna Aggeliki MOIROU
               Domnul Georgios GOURZOULIDIS

               Suedia

               Doamna Erna ZELMIN-EKENHEM

               Doamna Boel CALLERMO
               Doamna Anne-Sofie DALENG

   II.   REPREZENTANȚII ORGANIZAȚIILOR SINDICALE

               Țara

               Membru

               Supleant

               Grecia

               Domnul Ioannis ADAMAKIS

               Domnul Andreas STOIMENIDIS
               Domnul Alexandros KOMINIS

               Ungaria

               Domnul Károly GYÖRGY

               Suedia

               Doamna Christina JÄRNSTEDT

               Doamna Karin FRISTEDT
               Doamna Elise-Marie DONOVAN

   III.   REPREZENTANȚII ORGANIZAȚIILOR PATRONALE

               Țara

               Membru

               Supleant

               Grecia

               Domnul Christos KAVALOPOULOS

               Doamna Anastasia AVLONITOU
               Domnul Antonios MEGOULIS

               Ungaria

               Doamna Ágnes BODNÁR

               Doamna Melinda GÁL PARRAGHNÉ

               Suedia

               Doamna Bodil MELLBLOM

               Domnul Ned CARTER
               Doamna Cecilia ANDERSSON

         Articolul 2
   Consiliul va numi membrii și supleanții încă nenominalizați la o dată ulterioară.
   Articolul 3
   Prezenta decizie intră în vigoare la data adoptării.

      Adoptată la Luxemburg, 11 aprilie 2016.

            Pentru Consiliu

            Președintele

         M.H.P. VAN DAM

      (1)  JO C 218, 13.9.2003, p. 1.

      (2)  Decizia Consiliului din 24 februarie 2016 de numire a membrilor și a supleanților în cadrul Comitetului consultativ pentru securitate și sănătate la locul de muncă (JO C 79, 1.3.2016, p. 1).


title: Decizia 2004/843/PESC a Consiliului din 26 iulie 2004 privind încheierea Acordului dintre Uniunea Europeană și Regatul Norvegiei privind procedurile de securitate pentru schimbul de informații clasificate

text:
Anunţ juridic important

|

32004D0843

Jurnalul Oficial L 362 , 09/12/2004 p. 0028 - 0028 Jurnalul Oficial L 153 , 07/06/2006 p. 0248 - 0248

		20040726Decizia 2004/843/PESC a Consiliuluidin 26 iulie 2004privind încheierea Acordului dintre Uniunea Europeană și Regatul Norvegiei privind procedurile de securitate pentru schimbul de informații clasificateCONSILIUL UNIUNII EUROPENE,având în vedere Tratatul privind Uniunea Europeană, în special articolele 24 și 38,având în vedere recomandarea președinției,întrucât:(1) La ședința sa din 27 și 28 noiembrie 2003, Consiliul a decis să autorizeze președinția, asistată de către Secretarul General/Înaltul Reprezentant (SG/ÎR), să deschidă negocierile, în conformitate cu articolele 24 și 38 din Tratatul privind Uniunea Europeană, cu anumite state terțe pentru ca Uniunea Europeană să încheie cu fiecare dintre acestea un acord privind procedurile de securitate pentru schimbul de informații clasificate.(2) Ca urmare a acestei autorizări de deschidere a negocierilor, președinția, asistată de SG/ÎR, a negociat un acord cu Regatul Norvegiei privind procedurile de securitate pentru schimbul de informații clasificate.(3) Este necesar să se aprobe acest acord,DECIDE:Articolul 1Acordul dintre Uniunea Europeană și Regatul Norvegiei privind procedurile de securitate pentru schimbul de informații clasificate este aprobat în numele Uniunii Europene.Textul acordului se atașează la prezenta decizie.Articolul 2Președintele Consiliului este autorizat să numească persoana împuternicită să semneze acordul prin care Uniunea Europeană își asumă obligații.Articolul 3Prezenta decizie produce efecte din ziua adoptării.Articolul 4Prezenta decizie se publică în Jurnalul Oficial al Uniunii Europene.Adoptată la Bruxelles, 26 iulie 2004.Pentru ConsiliuPreședinteleB. R. Bot--------------------------------------------------


title: 2010/112/PESC: Decizia 2010/112/PESC a Consiliului din 22 februarie 2010 de prelungire a mandatului Reprezentantului Special al Uniunii Europene pentru Asia Centrală

text:
               23.2.2010

               RO

               Jurnalul Oficial al Uniunii Europene

               L 46/27

         DECIZIA 2010/112/PESC A CONSILIULUI
   din 22 februarie 2010
   de prelungire a mandatului Reprezentantului Special al Uniunii Europene pentru Asia Centrală
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 28, articolul 31 alineatul (2) și articolul 33,
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               La 5 octombrie 2006, Consiliul a adoptat Decizia 2006/670/PESC (1) de numire a domnului Pierre MOREL în calitate de Reprezentant Special al Uniunii Europene (RSUE) pentru Asia Centrală.

               (2)

               La 16 februarie 2009, Consiliul a adoptat Acțiunea comună 2009/130/PESC (2) de modificare și de prelungire a mandatului RSUE până la 28 februarie 2010.

               (3)

               Mandatul RSUE ar trebui să fie prelungit până la 31 august 2010. Cu toate acestea, mandatul RSUE se poate încheia mai devreme, în cazul în care Consiliul decide aceasta, pe baza unei recomandări din partea Înaltului Reprezentant al Uniunii pentru afaceri externe și politica de securitate (ÎR), ca urmare a intrării în vigoare a Deciziei de instituire a Serviciului european pentru acțiune externă.

               (4)

               RSUE își va executa mandatul în contextul unei situații care s-ar putea deteriora și ar putea afecta obiectivele politicii externe și de securitate comune, prevăzute la articolul 21 din tratat,

         ADOPTĂ PREZENTA DECIZIE:
   Articolul 1
   Reprezentantul Special al Uniunii Europene
   Mandatul domnului Pierre MOREL în calitate de Reprezentant Special al Uniunii Europene (RSUE) pentru Asia Centrală se prelungește până la 31 august 2010. Mandatul RSUE se poate încheia mai devreme, în cazul în care Consiliul decide aceasta, pe baza unei recomandări din partea ÎR, ca urmare a intrării în vigoare a Deciziei de instituire a Serviciului european pentru acțiune externă.
   Articolul 2
   Obiectivele politicii
   Mandatul RSUE se bazează pe obiectivele politicii Uniunii în Asia Centrală. Aceste obiective includ:

               (a)

               promovarea unor relații bune și apropiate între țările Asiei Centrale și Uniune pe baza valorilor și intereselor comune enunțate în acordurile relevante;

               (b)

               contribuția la consolidarea stabilității și cooperării între țările din regiune;

               (c)

               contribuția la consolidarea democrației, a statului de drept, a bunei guvernanțe și a respectării drepturilor omului și a libertăților fundamentale în Asia Centrală;

               (d)

               abordarea amenințărilor majore, în special a problemelor specifice cu implicații directe pentru Europa;

               (e)

               sporirea eficienței și a vizibilității Uniunii în regiune, inclusiv printr-o cooperare mai strânsă cu alți parteneri și alte organizații internaționale relevante, precum OSCE.

         Articolul 3
   Mandatul
   (1)   În vederea realizării obiectivelor politicii, mandatul RSUE constă în:

               (a)

               promovarea coordonării politice globale a Uniunii în Asia Centrală și asigurarea coerenței acțiunilor externe ale Uniunii în regiune;

               (b)

               monitorizarea, în numele Înaltului Reprezentant al Uniunii pentru afaceri externe și politica de securitate (ÎR) și în conformitate cu mandatul acestuia, împreună cu Comisia, a procesului de punere în aplicare a strategiei UE în vederea încheierii unui nou parteneriat cu Asia Centrală, formularea de recomandări și înaintarea de rapoarte periodice către organismele competente ale Consiliului;

               (c)

               sprijinirea Consiliului în vederea dezvoltării în continuare a unei politici globale privind Asia Centrală;

               (d)

               urmărirea îndeaproape a evoluțiilor politice din Asia Centrală prin dezvoltarea și menținerea unor contacte strânse cu guvernele, parlamentele, sistemele judiciare, societatea civilă și mass-media;

               (e)

               încurajarea Kazahstanului, a Republicii Kârgâze, a Tadjikistanului, a Turkmenistanului și a Uzbekistanului în direcția cooperării în chestiuni regionale de interes comun;

               (f)

               dezvoltarea contactelor și a cooperării adecvate cu principalii actori interesați din regiune și cu toate organizațiile regionale și internaționale relevante, inclusiv cu Organizația pentru Cooperare de la Shanghai (OCS), Comunitatea Economică Eurasiatică (EURASEC), Conferința privind Interacțiunea și Măsurile de Consolidare a Încrederii în Asia (CICA), Organizația Tratatului de Securitate Colectivă (CSTO), Programul de cooperare economică regională în Asia Centrală (CAREC) și Centrul regional de informare și coordonare pentru Asia Centrală (CARICC);

               (g)

               contribuția la punerea în aplicare a politicii UE privind drepturile omului și a orientărilor UE privind drepturile omului, în special în ceea ce privește copiii și femeile din zonele afectate de conflict, în principal prin monitorizarea și luarea în considerare a evoluțiilor din acest domeniu;

               (h)

               contribuția, în strânsă cooperare cu OSCE, la prevenirea și soluționarea conflictelor prin dezvoltarea de contacte cu autoritățile și alți actori locali (ONG-uri, partide politice, minorități, grupuri religioase și liderii acestora);

               (i)

               furnizarea de contribuții la formularea aspectelor din cadrul PESC care privesc securitatea energetică, lupta împotriva drogurilor și gestionarea resurselor de apă, în ceea ce privește Asia Centrală.

         (2)   RSUE sprijină activitatea ÎR și menține o privire de ansamblu asupra tuturor activităților Uniunii din regiune.
   Articolul 4
   Executarea mandatului
   (1)   RSUE este responsabil de executarea mandatului, acționând sub autoritatea ÎR.
   (2)   Comitetul politic și de securitate (COPS) menține o legătură privilegiată cu RSUE și este principalul punct de contact al RSUE cu Consiliul. COPS furnizează RSUE orientări strategice și îndrumare politică în cadrul mandatului, fără a aduce atingere competențelor ÎR.
   Articolul 5
   Finanțarea
   (1)   Valoarea financiară de referință destinată să acopere cheltuielile aferente mandatului RSUE pentru perioada 1 martie 2010-31 august 2010 este de 800 000 EUR.
   (2)   Cheltuielile finanțate din suma menționată la alineatul (1) sunt eligibile începând cu 1 martie 2010. Cheltuielile sunt gestionate în conformitate cu procedurile și normele aplicabile bugetului general al Uniunii.
   (3)   Gestiunea cheltuielilor face obiectul unui contract între RSUE și Comisie. RSUE este răspunzător în fața Comisiei pentru toate cheltuielile.
   Articolul 6
   Constituirea și componența echipei
   (1)   În limitele mandatului său și ale mijloacelor financiare puse la dispoziție, RSUE răspunde de constituirea echipei sale. Echipa dispune de competențele necesare în chestiuni politice specifice, conform mandatului. RSUE informează în mod prompt Consiliul și Comisia cu privire la componența echipei sale.
   (2)   Statele membre și instituțiile Uniunii pot propune detașarea de personal care să lucreze cu RSUE. Salariul personalului detașat pe lângă RSUE de către un stat membru sau o instituție a Uniunii este acoperit de statul membru în cauză sau de instituția Uniunii, după caz. Experții detașați de statele membre pe lângă Secretariatul General al Consiliului pot, de asemenea, să fie afectați RSUE. Personalul contractual internațional trebuie să aibă naționalitatea unui stat membru.
   (3)   Toți membrii personalului detașat rămân sub autoritatea administrativă a statului membru sau a instituției Uniunii care i-a detașat și își duc la îndeplinire sarcinile și acționează în interesul mandatului RSUE.
   Articolul 7
   Privilegiile și imunitățile RSUE și ale personalului acestuia
   Privilegiile, imunitățile și alte garanții necesare executării și bunei desfășurări a misiunii RSUE, precum și ale membrilor personalului acestuia se stabilesc de comun acord cu partea/părțile-gazdă, după caz. Statele membre și Comisia oferă tot sprijinul necesar în acest sens.
   Articolul 8
   Securitatea informațiilor clasificate ale UE
   RSUE și membrii echipei acestuia respectă principiile și standardele minime de securitate stabilite prin Decizia 2001/264/CE a Consiliului din 19 martie 2001 de adoptare a regulamentului de securitate al Consiliului (3), în special atunci când gestionează informații clasificate ale UE.
   Articolul 9
   Accesul la informații și asistența logistică
   (1)   Statele membre, Comisia și Secretariatul General al Consiliului garantează accesul RSUE la toate informațiile relevante.
   (2)   Delegațiile Uniunii și/sau statele membre, după caz, furnizează asistență logistică în regiune.
   Articolul 10
   Securitatea
   În conformitate cu politica Uniunii privind securitatea personalului cu atribuții operaționale desfășurat în afara Uniunii în temeiul titlului V din tratat, RSUE ia toate măsurile a căror aplicare este rezonabilă, conform mandatului său și condițiilor de securitate din regiunea geografică pentru care este responsabil, pentru a asigura securitatea întregului personal aflat sub directa sa autoritate, și anume:

               (a)

               elaborând, pe baza orientărilor Secretariatului General al Consiliului, un plan de securitate specific misiunii, care include măsuri de securitate fizice, măsuri organizaționale și procedurale specifice misiunii, realizând gestionarea deplasării personalului în condiții de siguranță către zona de misiune și în interiorul acesteia, precum și gestionarea incidentelor de securitate și prevăzând un plan de urgență și un plan de evacuare a misiunii;

               (b)

               asigurându-se că întreg personalul desfășurat în afara Uniunii beneficiază de asigurările necesare pentru un grad înalt de risc, conform condițiilor specifice zonei de misiune;

               (c)

               asigurându-se că toți membrii echipei sale care urmează să fie desfășurați în afara Uniunii, inclusiv personalul contractat la nivel local, au participat, înainte de sosirea în zona de misiune sau după aceasta, la cursuri adecvate de instruire în domeniul securității, pe baza clasificărilor de risc atribuite zonei de misiune de către Secretariatul General al Consiliului;

               (d)

               asigurând punerea în aplicare a tuturor recomandărilor formulate de comun acord ca urmare a evaluărilor periodice privind securitatea și furnizând ÎR, Consiliului și Comisiei rapoarte scrise cu privire la punerea în aplicare a acestora și la alte aspecte legate de securitate, în cadrul rapoartelor intermediare și al celor de executare a mandatului.

         Articolul 11
   Raportarea
   RSUE prezintă ÎR și COPS, periodic, rapoarte verbale și scrise. De asemenea, RSUE prezintă rapoarte grupurilor de lucru ale Consiliului, dacă este necesar. Rapoartele scrise periodice sunt difuzate prin rețeaua COREU. La recomandarea ÎR sau a COPS, RSUE poate prezenta rapoarte Consiliului Afaceri Externe.
   Articolul 12
   Coordonarea
   (1)   RSUE promovează coordonarea politică globală a Uniunii. RSUE contribuie la garantarea faptului că toate instrumentele Uniunii de pe teren sunt angajate în mod coerent în vederea realizării obiectivelor politicii Uniunii. Activitățile RSUE se coordonează cu cele ale Comisiei, precum și cu cele ale RSUE pentru Afganistan. RSUE informează periodic misiunile statelor membre și delegațiile Uniunii.
   (2)   Pe teren, se menține o strânsă legătură cu șefii delegațiilor Uniunii și cu șefii de misiune ai statelor membre. Aceștia depun toate eforturile pentru a-l susține pe RSUE în executarea mandatului. RSUE stabilește, de asemenea, contacte cu alți actori internaționali și regionali de pe teren.
   Articolul 13
   Reexaminarea
   Punerea în aplicare a prezentei decizii și coerența acesteia cu alte contribuții ale Uniunii în regiune sunt reexaminate în mod periodic. RSUE prezintă ÎR, Consiliului și Comisiei un raport privind executarea mandatului, la încheierea acestuia.
   Articolul 14
   Intrarea în vigoare
   Prezenta decizie intră în vigoare la data adoptării.
   Se aplică de la 1 martie 2010.
   Articolul 15
   Publicarea
   Prezenta decizie se publică în Jurnalul Oficial al Uniunii Europene.

      Adoptată la Bruxelles, 22 februarie 2010.

            Pentru Consiliu

            Președintele

         C. ASHTON

      (1)  JO L 275, 6.10.2006, p. 65.

      (2)  JO L 46, 17.2.2009, p. 43.

      (3)  JO L 101, 11.4.2001, p. 1.


title: Decizia nr. 786/2004/CE a Parlamentului European și a Consiliului din 21 aprilie 2004 de modificare a Deciziilor nr. 1720/1999/CE, nr. 253/2000/CE, nr. 508/2000/CE, nr. 1031/2000/CE, nr. 1445/2000/CE, nr. 163/2001/CE, nr. 1411/2001/CE, nr. 50/2002/CE, nr. 466/2002/CE, nr. 1145/2002/CE, nr. 1513/2002/CE, nr. 1786/2002/CE, nr. 291/2003/CE și nr. 20/2004/CE în vederea adaptării sumelor de referință pentru a ține seama de extinderea Uniunii Europene

text:
Anunţ juridic important

|

32004D0786

Official Journal L 138 , 30/04/2004 P. 0007 - 0011 Ediţie specială în limba cehă Chapter 01 Volume 05 P. 87  - 91 Ediţie specială în limba estonă Chapter 01 Volume 05 P. 87  - 91 Ediţie specială în limba maghiară Chapter 01 Volume 05 P. 87  - 91 Ediţie specială în limba lituaniană Chapter 01 Volume 05 P. 87  - 91 Ediţie specială în limba letonă Chapter 01 Volume 05 P. 87  - 91 Ediţie specială în limba malteză Chapter 01 Volume 05 P. 87  - 91 Ediţie specială în limba polonă Chapter 01 Volume 05 P. 87  - 91 Ediţie specială în limba slovacă Chapter 01 Volume 05 P. 87  - 91 Ediţie specială în limba slovenă Chapter 01 Volume 05 P. 87  - 91

		20040421Decizia nr. 786/2004/CE a Parlamentului European și a Consiliuluidin 21 aprilie 2004de modificare a Deciziilor nr. 1720/1999/CE, nr. 253/2000/CE, nr. 508/2000/CE, nr. 1031/2000/CE, nr. 1445/2000/CE, nr. 163/2001/CE, nr. 1411/2001/CE, nr. 50/2002/CE, nr. 466/2002/CE, nr. 1145/2002/CE, nr. 1513/2002/CE, nr. 1786/2002/CE, nr. 291/2003/CE și nr. 20/2004/CE în vederea adaptării sumelor de referință pentru a ține seama de extinderea Uniunii EuropenePARLAMENTUL EUROPEAN ȘI CONSILIUL UNIUNII EUROPENE,având în vedere Tratatul de instituire a Comunității Europene și, în special, articolul 129, articolul 137 alineatul (2), articolul 149, articolul 150, articolul 151 alineatul (5), articolul 152, articolul 153, articolul 156, articolul 166 alineatul (1), articolul 175 alineatul (1) și articolul 285 ale acestuia,având în vedere propunerea Comisiei,având în vedere avizul Comitetului Economic și Social European,după consultarea Comitetului Regiunilor,în conformitate cu procedura prevăzută în articolul 251 din tratat [1],întrucât:Pentru a ține seama de extinderea Uniunii Europene, este necesară adaptarea sumei de referință, respectiv a sumei globale maxime, în următoarele decizii ale Parlamentului European și ale Consiliului:- nr. 1720/1999/CE din 12 iulie 1999 de adoptare a unui ansamblu de acțiuni și de măsuri menite să asigure interoperabilitatea rețelelor transeuropene pentru schimbul electronic de date între administrații (IDA) și accesul la aceste rețele [2];- nr. 253/2000/CE din 24 ianuarie 2000 de adoptare a celei de a doua etape a programului "Socrates" de acțiune comunitară în domeniul educației [3];- nr. 508/2000/CE din 14 februarie 2000 de instituire a programului "Cultura 2000" [4];- nr. 1031/2000/CE din 13 aprilie 2000 de instituire a programului comunitar de acțiune "Tineret" [5];- nr. 1445/2000/CE din 22 mai 2000 privind aplicarea tehnicilor de aerocartografie și teledetecție în realizarea statisticilor agricole în perioada 1999-2003 [6];- nr. 163/2001/CE din 19 ianuarie 2001 privind punerea în aplicare a unui program de formare profesională pentru profesioniștii din industria europeană de programe audio-vizuale (MEDIA-formare) (2001-2005) [7];- nr. 1411/2001/CE din 27 iunie 2001 privind un cadru european de cooperare în vederea promovării unei dezvoltări urbane durabile [8];- nr. 50/2002/CE din 7 decembrie 2001 de stabilire a unui program de acțiune comunitară pentru încurajarea cooperării între statele membre și combaterea excluderii sociale [9];- nr. 466/2002/CE din 1 martie 2002 de stabilire a unui program de acțiune comunitară pentru promovarea organizațiilor non-guvernamentale active în principal în domeniul protecției mediului [10];- nr. 1145/2002/CE din 10 iunie 2002 privind măsuri comunitare de stimulare în domeniul ocupării forței de muncă [11];- nr. 1513/2002/CE din 27 iunie 2002 cu privire la cel de-al șaselea program-cadru al Comunității Europene pentru cercetare, dezvoltare tehnologică și activități demonstrative, care contribuie la crearea Spațiului european de cercetare și la inovare (2002–2006) [12]; sumele adaptate trebuie utilizate pentru punerea în aplicare a tuturor activităților prevăzute în programul-cadru, în conformitate cu dispozițiile articolului 166 alineatul (3) din tratat;- nr. 1786/2002/CE din 23 septembrie 2002 de adoptare a unui program de acțiune comunitară în domeniul sănătății publice (2003–2008) [13];- nr. 291/2003/CE din 6 februarie 2003 privind Anul european al educației prin sport 2004 [14];- nr. 20/2004/CE din 8 decembrie 2003 de stabilire a unui cadru general de finanțare a acțiunilor comunitare în sprijinul politicii de protecție a consumatorilor pentru anii 2004-2007 [15],DECIDE:Articolul 1Articolul 15 din Decizia nr. 1720/1999/CE se înlocuiește cu următorul text:"Articolul 15Finanțarea(1) Cadrul financiar pentru acțiunea Comunității, conform prezentei decizii, este de 34,9 milioane euro pentru perioada 2002–2004.(2) Creditele anuale se autorizează de către autoritatea bugetară în limita perspectivelor financiare."Articolul 2Articolul 10 alineatul (1) din Decizia nr. 253/2000/CE se înlocuiește cu următorul text:"(1) Cadrul financiar pentru punerea în aplicare a acestui program pentru perioada prevăzută în articolul 1 se stabilește prin prezenta la 2060 milioane euro."Articolul 3Articolul 3 din Decizia nr. 508/2000/CE se modifică după cum urmează:1. Poziția "Buget" se înlocuiește cu poziția "Finanțare";2. Primul alineat se înlocuiește cu următorul text:"Cadrul financiar pentru punerea în aplicare a programului "Cultura 2000" pentru perioada prevăzută în articolul 1 se stabilește prin prezenta la 170,7 milioane euro."Articolul 4Articolul 9 alineatul (1) din Decizia nr. 1031/2000/CE se înlocuiește cu următorul text:"(1) Cadrul financiar pentru punerea în aplicare a acestui program pentru perioada prevăzută în articolul 1 se stabilește prin prezenta la 605 milioane euro."Articolul 5Primul alineat din articolul 3 din Decizia nr. 1445/2000/CE se înlocuiește cu următorul text:"Cadrul financiar pentru punerea în aplicare a acestui program pentru perioada 2004–2007 se stabilește prin prezenta la 14,75 milioane euro, dintre care 11 milioane euro pentru perioada de până la 31 decembrie 2006. Pentru perioada care începe la 1 ianuarie 2007, suma propusă se consideră confirmată dacă, pentru fază respectivă, este conformă cu perspectivele financiare în vigoare pentru aceeași perioadă."Articolul 6Articolul 4 alineatul (5) din Decizia nr. 163/2001/CE se înlocuiește cu următorul text:"(5) Cadrul financiar pentru punerea în aplicare a acestui program pentru perioada prevăzută în articolul 1 se stabilește la 52 milioane euro."Articolul 7Primul paragraf din articolul 6 alineatul (1) din Decizia nr. 1411/2001/CE se înlocuiește cu următorul text:"(1) Acest cadru de cooperare începe la 1 ianuarie 2001 și se încheie la 31 decembrie 2004. Cadrul financiar pentru punerea în aplicare a acestui cadru de cooperare pentru perioada 2001–2004 se stabilește la 14,8 milioane euro."Articolul 8Articolul 6 alineatul (1) din Decizia nr. 50/2002/CE se înlocuiește cu următorul text:"(1) Cadrul financiar pentru punerea în aplicare a acestui program pentru perioada prevăzută în articolul 1 se stabilește la 85,04 milioane euro, fiind incluse cheltuielile tehnice și administrative."Articolul 9Articolul 7 alineatul (2) din Decizia nr. 466/2002/CE se înlocuiește cu următorul text:"(2) Cadrul financiar pentru punerea în aplicare a prezentului program pentru perioada 2002–2006 se stabilește la 34,3 milioane euro."Articolul 10Articolul 12 alineatul (1) din Decizia nr. 1145/2002/CE se înlocuiește cu următorul text:"(1) Cadrul financiar pentru punerea în aplicare a activităților comunitare menționate în prezenta decizie pentru perioada 1 ianuarie 2002– 31 decembrie 2006 se stabilește la 62,3 milioane euro."Articolul 11Decizia nr. 1513/2002/CE se modifică după cum urmează:1. Articolul 2 alineatul (1) se înlocuiește cu următorul text:"(1) Suma totală maximă pentru participarea financiară a Comunității în întregul program-cadru șase este de 17883 milioane euro. Cota-parte alocată fiecărei activități se stabilește în anexa II."2. Anexa II se înlocuiește cu textul din anexa la prezenta decizie.Articolul 12Primul paragraf din articolul 7 alineatul (1) din Decizia nr. 1786/2002/CE se înlocuiește cu următorul text:"(1) Cadrul financiar pentru punerea în aplicare a programului pentru perioada prevăzută în articolul 1 se stabilește la 353,77 milioane euro, dintre care 227,51 milioane euro pentru perioada de până la 31 decembrie 2006.Pentru perioada care începe la 1 ianuarie 2007, suma propusă se consideră confirmată dacă, pentru fază în cauză, este conformă cu perspectivele financiare în vigoare pentru aceeași perioadă."Articolul 13Articolul 10 din Decizia nr. 291/2003/CE se modifică după cum urmează:1. Poziția "Buget" se înlocuiește cu poziția "Finanțare";2. Alineatul (1) se înlocuiește cu următorul text:"(1) Cadrul financiar pentru punerea în aplicare a prezentei decizii se stabilește la 12,1 milioane euro."Articolul 14Articolul 5 alineatele (1) și (2) din Decizia nr. 20/2004/CE se înlocuiesc cu următorul text:"(1) Cadrul financiar pentru punerea în aplicare a prezentei decizii pentru perioada începând de la 1 ianuarie 2004 până la 31 decembrie 2007 se stabilește la 81,8 milioane euro, din care 60,6 milioane euro pentru perioada de până la 31 decembrie 2006.(2) Pentru perioada care începe la 1 ianuarie 2007, suma propusă se consideră confirmată dacă, pentru fază în cauză, este conformă cu perspectivele financiare în vigoare pentru aceeași perioadă."Articolul 15Prezenta decizie intră în vigoare la data publicării în Jurnalul Oficial al Uniunii Europene.Adoptată la Strasburg, 21 aprilie 2004.Pentru Parlamentul EuropeanPreședinteleP. CoxPentru ConsiliuPreședinteleD. Roche[1] Avizul Parlamentului European din 9 martie 2004 (nepublicat încă în Jurnalul Oficial) și Decizia Consiliului din 5 aprilie 2004.[2] JO L 203, 3.8.1999, p. 9, decizie astfel cum a fost modificată prin Decizia nr. 2045/2002/CE (JO L 316, 20.11.2002, p. 1).[3] JO L 28, 3.2.2000, p. 1, decizie astfel cum a fost modificată prin Decizia nr. 415/2003/CE (JO L 69, 13.3.2003, p. 6).[4] JO L 63. 10.3.2000, p. 1, decizie astfel cum a fost modificată prin Decizia nr. 626/2004/CE (JO L 99, 3.4.2004, p. 3).[5] JO L 117, 18.5.2000, p. 1.[6] JO L 163, 4.7.2000, p. 1, decizie astfel cum a fost modificată prin Decizia nr. 2066/2003/CE (JO L 309, 26.11.2003, p. 9).[7] JO L 26, 27.1.2001, p. 1.[8] JO L 191, 13.7.2001, p. 1.[9] JO L 10, 12.1.2002, p. 1, decizie astfel cum a fost modificată prin Actul de aderare din 2003.[10] JO L 75, 16.3.2002, p. 1.[11] JO L 170, 29.6.2002, p. 1.[12] JO L 232, 29.8.2002, p. 1.[13] JO L 271, 9.10.2002, p. 1.[14] JO L 43, 18.2.2003, p. 1.[15] JO L 5, 9.1.2004, p. 1.--------------------------------------------------20040421ANEXĂ"20040421"ANEXA IISUMA TOTALĂ MAXIMĂ, COTE-PĂRȚI ȘI DISTRIBUIRE ORIENTATIVĂSuma financiară totală maximă și cotele-părți indicative respective ale diferitelor activități conform prevederilor din articolul 164 din Tratat sunt după cum urmează:(milioane EUR) |Prima activitate [1] | 15174 |A doua activitate [2] | 658 |A treia activitate [3] | 319 |A patra activitate [4] | 1732 |Suma totală maximă | 17883 |Aceste activități se vor desfășura sub următoarele poziții (se prezintă defalcarea financiară orientativă):(milioane EUR) |1. Concentrarea și integrarea cercetării comunitare | | | 14682 |Priorități tematice [5] | | 12438 | |Științele vieții, genomica și biotehnologia pentru sănătate [6] | 2514 | | |— genomică avansată și aplicarea ei în domeniul sănătății | 1209 | | |— combaterea bolilor grave | 1305 | | |Tehnologii pentru societatea informațională [7] | 3984 | | |Nanotehnologii și nanoștiințe, materiale multifuncționale bazate de cunoaștere și noi procese și dispozitive de producție | 1429 | | |Aeronautica și spațiul | 1182 | | |Calitatea și siguranța alimentelor | 753 | | |Dezvoltare durabilă, schimbare globală și ecosisteme | 2329 | | |— sisteme de energie durabile | 890 | | |— transporturi de suprafață durabile | 670 | | |— schimbare globală și ecosisteme | 769 | | |Cetățenii și administrația într-o societate bazată pe cunoaștere | 247 | | |Activități specifice care reglementează un domeniu mai larg de cercetare | | 1409 | |Sprijinirea politicii și anticiparea nevoilor științifice și tehnologice | 590 | | |Activități de cercetare orizontală cu implicarea IMM | 473 | | |Măsuri specifice de sprijinire a cooperării internaționale [8] | 346 | | |Activități nenucleare ale Centrului Comun de Cercetare | | 835 | |2. Consolidarea Spațiului european de cercetare | | | 2854 |Cercetare și inovare | 319 | | |Resurse umane | 1732 | | |Infrastructura cercetării [9] | 715 | | |Știință și societate | 88 | | |3. Consolidarea bazelor Spațiului european de cercetare | | | 347 |Sprijinirea coordonării activităților | 292 | | |Sprijinirea politicilor coerente de dezvoltare | 55 | | |Total | 17883 |"[1] Acoperă activitățile desfășurate în temeiul titlului "Concentrarea și integrarea cercetării comunitare", cu excepția activităților de cooperare internațională; acțiunile în domeniul infrastructurilor de cercetare și pe tema "Știința și societatea" desfășurate în temeiul titlului "Structurarea spațiului european de cercetare europene" și activitățile desfășurate la poziția "Consolidarea bazelor zonei de cercetare europene".[2] Acoperă activitățile de cooperare internațională desfășurate în temeiul titlului "Concentrarea și integrarea cercetării comunitare" în domeniile cu tematici prioritare și în temeiul titlului "Activități specifice care acoperă un domeniu mai larg de cercetare".[3] Acoperă activitățile specifice pe tema "Cercetare și inovație" desfășurate în temeiul titlului "Structurarea spațiului european de cercetare", pe lângă activitățile de inovare desfășurate în temeiul titlului "Concentrarea și integrarea cercetării comunitare".[4] Acoperă activitățile din domeniul resurselor umane și de încurajare a mobilității desfășurate în temeiul titlului "Structurarea spațiului european de cercetare".[5] Dintre care cel puțin 15 % pentru IMM-uri.[6] Incluzând o sumă de până la 475 milioane euro pentru cercetarea privind cancerul.[7] Incluzând o sumă de până la 110 milioane euro pentru dezvoltarea Géant și GRID.[8] Suma de 346 milioane euro este destinată finanțării măsurilor specifice de încurajare a cooperării internaționale care implică țări în dezvoltare, țări mediteraneene (inclusiv Balcanii occidentali) și Rusia și Noile State Independente (NSI). O sumă de 312 milioane euro este alocată pentru a finanța participarea organizațiilor din țări terțe în cadrul "Priorităților tematice" și al "Activităților specifice care reglementează un domeniu mai larg de cercetare", aducând astfel suma totală dedicată cooperării internaționale la 658 milioane euro. Resurse suplimentare vor fi disponibile conform secțiunii 2.2. "Resurse umane și mobilitate" pentru finanțarea formării în Europa a cercetătorilor din țările terțe.[9] Incluzând o sumă de până la 218 milioane euro pentru dezvoltarea Géant și GRID."--------------------------------------------------


title: 2008/184/CE: Decizia Consiliului din 29 februarie 2008 privind numirea unui nou membru al Comisiei Comunităților Europene

text:
               4.3.2008

               RO

               Jurnalul Oficial al Uniunii Europene

               L 59/18

      DECIZIA CONSILIULUI

   din 29 februarie 2008
   privind numirea unui nou membru al Comisiei Comunităților Europene
   (2008/184/CE)
   CONSILIUL UNIUNII EUROPENE,
   având în vedere tratatul de instituire a Comunității Europene și în special articolul 215 alineatul (2),
   având în vedere tratatul de instituire a Comunității Europene a Energiei Atomice și în special articolul 128 alineatul (2),
   întrucât:
   Prin scrisoarea din 28 februarie 2008, confirmată prin scrisoarea din 29 februarie 2008, dl Markos KYPRIANOU a demisionat din funcția de membru al Comisiei începând cu data de 2 martie 2008, la miezul nopții. Este necesar să fie înlocuit pe perioada restantă a mandatului acestuia,
   DECIDE:
   Articolul 1
   Dna Androula VASSILIOU este numită membru al Comisiei pe perioada 3 martie 2008-31 octombrie 2009.
   Articolul 2
   Prezenta decizie intră în vigoare la 3 martie 2008.
   Articolul 3
   Prezenta decizie se publică în Jurnalul Oficial al Uniunii Europene.

      Adoptată la Bruxelles, 29 februarie 2008.

            Pentru Consiliu

            Președintele

         M. COTMAN